Verkeersoortreders help dalk in lykshuiseFoto: Werner Beukes/SAPA The Saturday Star berig dat die wysiging aan die Wet op Administratiewe Verrigting van Padverkeermisdrywe ook ten doel het om rehabilitasie vir gewoonte oortreders verpligtend te maak. Volgens die berig sal dié maatreëls in Johannesburg en Pretoria geloods word. Die wetsontwerp sal ook tot gevolg hê dat gewoonte oortreders hul bestuurslisensie weer sal moet aflê en dat die Padverkeersoortredingsagentskap meer mag sal hê. Japh Chuwe, registrateur van die agentskap, sê die veranderinge het ten doel om “skreiende skuiwergate” in die bestaande wetgewing toe te maak. “Dit is nie iets wat in die kort termyn haalbaar is nie, maar ons glo dat deur mense tot gemeenskapsdiens by lykshuise en hospitale op staatskoste te vonnis, hul gewoontes kan verander,” het hy gesê.